ອອສເຕຣເລຍ ຈະຮ່ວມມື ກັບສະຫະລັດ ພັດທະນາລູກສອນໄຟ ນຳວິຖີໄວກວ່າສຽງ
ອອສເຕຣເລຍໄດ້ຈັດເງິນ 9 ພັນ 3 ຮ້ອຍລ້ານໂດລາອອສເຕຣເລຍ ຮ່ວມມືກັບສະຫະລັດ  ເພື່ອສ້າງລະບົບຕໍ່ຕ້ານລູກສອນ ໄຟຄວາມໄວສູງ ທີ່ຍິງຈາກໄລຍະໄກ. 
ອອສເຕຣເລຍຈະຮ່ວມກັບສະຫະລັດ ພັດທະນາລູກສອນໄຟນຳວິຖີໄວກວ່າສຽງ ໃນ ຄວາມພະຍາຍາມເພື່ອຮັບມືກັບຈີນ ແລະຣັດເຊຍ ທີ່ກຳລັງພັດທະນາອາວຸດຄ້າຍຄືກັນ ທີ່ລັດຖະມົນຕີປ້ອງກັນປະເທດ ທ່ານນາງລິນດາ ເຣໂນລ (Linda Reynolds) ໄດ້ ກ່າວໄວ້ ໃນວັນອັງຄານມື້ນີ້ ທ່ານນາງເຣໂນລ ກ່າວຢູ່ໃນຖະແຫຼງການວ່າ “ພວກເຮົາຈະສືບຕໍ່ການລົງທຶນ ເພື່ອ ສ້າງຄວາມກ້າວໜ້າໃຫ້ແກ່ສະມັດຕະພາບ ຂອງກອງກຳລັງປ້ອງກັນປະ ເທດອອສ ເຕຣເລຍ ມີທາງເລືອກຫຼາຍຂຶ້ນ ເພື່ອສະກັດກັ້ນຕ້ານການຮຸກຮານ ຕໍ່ຜົນປະໂຫຍດ ຂອງອອສເຕຣເລຍ ” ທ່ານນາງບໍ່ໄດ້ເປີດເຜີຍຕົ້ນທຶນຂອງການພັດທະນາລູກສອນໄຟ ຫຼືວ່າເວລາໃດ ຈຶ່ງຈະ ສົ່ງເຂົ້າປະຈຳການໄດ້ ອອສເຕຣເລຍໄດ້ຈັດເງິນ 9 ພັນ 3 ຮ້ອຍລ້ານໂດລາອອສເຕຣເລຍ ຫຼືປະມານ 6 ພັນ 8 ຮ້ອຍລ້ານໂດລາສະຫະລັດ ໃນປີນີ້ ເພື່ອສ້າງລະບົບຕໍ່ຕ້ານລູກສອນ ໄຟຄວາມໄວສູງ ທີ່ ຍິງຈາກໄລຍະໄກ ຮວມທັງການຄົ້ນຄວ້າລູກສອນໄຟໄວ ກວ່າສຽງນຳດ້ວຍ ລູກສອນໄຟໄວກວ່າສຽງ ມີຄວາມສາມາດໃນການເດີນທາງໄວກວ່າສຽງຫ້າເທົ່າ ແລະ ດ້ວຍຄວາມໄວ ຮວມເຂົ້າກັນຄວາມສາມາດໃນການເຄື່ອນໄຫວ ແລະການ ບິນໃນລະດັບ ສູງເຮັດໃຫ້ຍາກທີ່ຈະຕິດຕາມ ແລະຍິງທຳລາຍໄດ້ ໃນປີກາຍນີ້ ຣັດເຊຍໄດ້ນຳເຂົ້າປະຈຳການ ລູກສອນໄຟນິວເຄລຍໄວກວ່າສຽງ ໃນຂະນະ ທີ່ທຳນຽບຫ້າແຈ ກໍໄດ້ທົດລອງລູກສອນໄຟໄວກວ່າສຽງທີ່ຄ້າຍຄຶກັນ ໃນປີ 2017 ໂດຍມີ ເປົ້າໝາຍທີ່ຈະນຳເຂົ້າປະຈຳການລູກສອນໄຟໄວກວ່າສຽງ ໃນຕົ້ນຊຸມປີ 2020